“ทองคำ” เช้านี้ราคาปรับลดลง 50 บาท “รูปพรรณ” ขายออก 32,350 บาท
ราคาทองในประเทศเช้านี้ปรับลดลง 50 บาท โดยราคาทองคำแท่งล่าสุดขายออกที่บาทละ 31,850 บาท ขณะที่รูปพรรณขายออกบาทละ 32,350 บาท

ราคาทองคำเช้านี้ราคาปรับลดลง 50 บาท โดน“รูปพรรณ”ขายออก 32,350 บาท
3 เม.ย. 2566

ผู้สื่อข่าวรายงานว่า ตลาดซื้อขายทองคำในประเทศวันนี้ (3 เม.ย.66) เปิดตลาดราคาปรับลดลง 50 บาท โดยข้อมูลจากเว็บไซต์ของ สมาคมค้าทองคำ หรือ Gold Traders Association เมื่อ 09:26 น.ที่ผ่านมา ทองคำแท่ง 96.5% ปรับราคาครั้งที่ 1 รับซื้ออยู่ที่บาททองคำละ 31,750 บาท ขายออกบาทละ 31,850 บาท
ด้านทองรูปพรรณ 96.5% รับซื้ออยู่ที่บาทละ 31,184.12  บาท ส่วนราคาขายออกอยู่ที่ 32,350 บาท
 
บจ.ฮั่วเซ่งเฮง โกลด์ ฟิวเจอร์ส วิเคราะห์ว่า สัญญาณ Indicator หลายตัวเริ่มเห็นสัญญาณที่ จะเริ่มเข้าสู่ Bearish ทั้งนี้ให้มองแนวรับสำคัญ บริเวณ 1,960 ดอลลาร์ หากหลุดแนวรับดังกล่าว ให้เปิดสถานะขายทองค่า หรือเก็งก่าไรซื้อระยะสั้น  หากสามารถยืนเหนือบริเวณ 1,960 ดอลลาร์ได้ โดยราคาทองคำมีแนวรับ 1,960 ดอลลาร์ และแนว รับถัดไป 1,950 ดอลลาร์ ส่วนราคาทองคำมีแนวต้าน 1,990 ดอลลาร์ และแนวต้าน 2,000 ดอลลาร์